Hans Zimmer นักแต่งเพลง ที่มีทรัพย์สิน 6,000 ล้าน
ถ้าใครชื่นชอบภาพยนตร์ซูเปอร์ฮีโร อย่างอัศวินรัตติกาล “แบทแมน”  หรือเป็นสายเล่นเกมในสมาร์ตโฟน เช่น “RoV” รวมถึงแฟนรถยนต์​ไฟฟ้า ของ “BMW” ซึ่งไม่ว่าจะเป็นเพลงประกอบฉากภาพยนตร์  เพลงประกอบในเกม หรือแม้แต่เสียงเครื่องยนต์ของรถยนต์ไฟฟ้า  รู้หรือไม่ว่า ทั้งหมดนี้เป็นผลงานของชายคนเดียวกัน ที่มีชื่อว่า “ฮันส์ ซิมเมอร์” นั่นเอง ที่น่าสนใจคือ เขาคนนี้ตัดสินใจที่จะหยุดเรียนเปียโนตามหลักสูตร หลังจากเรียนได้เพียง 2 สัปดาห์ และเขาก็ไม่ได้เรียนพื้นฐานทางดนตรีเหมือนกับนักดนตรีคนอื่น ๆ แล้วสงสัยหรือไม่ว่า ทำไมถึงยังมีคนจ้างให้ฮันส์ ซิมเมอร์ แต่งเพลง  ด้วยค่าตัวที่สูงถึง 60 ล้านบาท ต่อภาพยนตร์หนึ่งเรื่อง ลงทุนแมนจะเล่าให้ฟัง
23 มิ.ย. 2564

Hans Zimmer นักแต่งเพลง ที่มีทรัพย์สิน 6,000 ล้าน /โดย ลงทุนแมน 
ถ้าใครชื่นชอบภาพยนตร์ซูเปอร์ฮีโร อย่างอัศวินรัตติกาล “แบทแมน” 
หรือเป็นสายเล่นเกมในสมาร์ตโฟน เช่น “RoV” รวมถึงแฟนรถยนต์​ไฟฟ้า ของ “BMW”
ซึ่งไม่ว่าจะเป็นเพลงประกอบฉากภาพยนตร์ 
เพลงประกอบในเกม หรือแม้แต่เสียงเครื่องยนต์ของรถยนต์ไฟฟ้า 
รู้หรือไม่ว่า ทั้งหมดนี้เป็นผลงานของชายคนเดียวกัน ที่มีชื่อว่า “ฮันส์ ซิมเมอร์” นั่นเอง
ที่น่าสนใจคือ เขาคนนี้ตัดสินใจที่จะหยุดเรียนเปียโนตามหลักสูตร หลังจากเรียนได้เพียง 2 สัปดาห์ 
และเขาก็ไม่ได้เรียนพื้นฐานทางดนตรีเหมือนกับนักดนตรีคนอื่น ๆ
แล้วสงสัยหรือไม่ว่า ทำไมถึงยังมีคนจ้างให้ฮันส์ ซิมเมอร์ แต่งเพลง 
ด้วยค่าตัวที่สูงถึง 60 ล้านบาท ต่อภาพยนตร์หนึ่งเรื่อง
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ฮันส์ โฟลเรียน ซิมเมอร์ หรือ ฮันส์ ซิมเมอร์ เป็นนักแต่งเพลง นักแต่งดนตรีประกอบภาพยนตร์ชาวเยอรมัน เกิดในปี 1957 ปัจจุบันอายุ 64 ปี            
                                                                                        
ซิมเมอร์ รู้ตัวเองมาตั้งแต่เด็กว่าเขาชอบเสียงดนตรีและชอบที่จะเล่นดนตรี                                                      
แม้ว่าเสียงเพลงคือสิ่งที่เขารัก แต่เขากลับรู้สึกว่าการเรียนดนตรีตามหลักสูตรทั่วไปนั้นเป็นการเสียเวลา
ทำให้หลังจากเริ่มเรียนเปียโนได้เพียง 2 สัปดาห์ 
เขาก็ตัดสินใจที่จะหยุดเรียนตามหลักสูตร และกระโจนเข้าร่วมวงดนตรี 
เพื่อที่จะเรียนรู้ทักษะด้านเสียงเพลง ด้วยตัวของเขาเอง
ในวัยเด็กนั้นเขาเกิดในเมืองแฟรงก์เฟิร์ต ประเทศเยอรมนี แต่ได้มาใช้ชีวิตที่สวิตเซอร์แลนด์ 
ก่อนจะย้ายมาเข้าเรียนที่โรงเรียนมัธยมในกรุงลอนดอน ประเทศอังกฤษ
โดยในช่วงที่อยู่อังกฤษนั้น เขาก็ได้เริ่มต้นอาชีพของเขาด้วยการไปเข้าร่วมกับวงดนตรีต่าง ๆ และเริ่มแต่งเพลงให้ภาพยนตร์ร่วมกับนักแต่งเพลงคนอื่น ๆ
จุดเปลี่ยนในชีวิตของซิมเมอร์เริ่มขึ้นเมื่อปี 1988 
ซึ่งเขาได้มีโอกาสแต่งเพลงให้ภาพยนตร์ฮอลลีวูดเรื่อง “Rain Man” ที่แสดงนำโดย ทอม ครูซ
ซึ่งภาพยนตร์เรื่องนี้ได้รับรางวัล ภาพยนตร์ยอดเยี่ยม จากทาง Academy Awards หรือที่เรารู้จักกันดีในชื่อรางวัลออสการ์ 
กวาดรายได้ไปถึง 11,000 ล้านบาท โดยใช้ทุนในการสร้างเพียง 780 ล้านบาท
และนั่นก็ทำให้ชื่อ ฮันส์ ซิมเมอร์ เริ่มเป็นที่รู้จักกันในวงการ และได้สร้างผลงานชื่อดังอีกมากมาย เช่น
- The Dark Knight หรือแบทแมนทั้งสามภาค สร้างรายได้รวม 76,000 ล้านบาท
- The Lion King (1994) สร้างรายได้ 30,000 ล้านบาท                                                                                 
- Inception สร้างรายได้ 28,000 ล้านบาท                                                                                           
- Interstellar สร้างรายได้ 21,000 ล้านบาท                                                                                        
อ่านมาถึงตรงนี้ อาจเริ่มสงสัยว่า อะไรคือสิ่งที่ทำให้ ฮันส์ ซิมเมอร์ ประสบความสำเร็จ
หนึ่งในคำตอบนั้น ก็คือ “ความกล้าที่จะแตกต่าง”
โดยจุดเด่นของเขา คือ การนำเสียงจากเครื่องดนตรีแบบดั้งเดิม ที่ไม่มีการนำไฟฟ้าหรืออิเล็กทรอนิกส์มาเกี่ยวข้อง เช่น เปียโน ไวโอลิน หรือเสียงร้อง
มาผสมผสานเข้ากับ ดนตรีอิเล็กทรอนิกส์ เช่น กีตาร์ไฟฟ้า หรือเครื่องซินธิไซเซอร์ ซึ่งเป็นเครื่องดนตรีลักษณะคล้ายคีย์บอร์ด แต่สามารถปรับแต่งเสียงได้หลากหลายกว่ามาก
ทั้งที่จริง ๆ แล้ว การแต่งเพลงสำหรับภาพยนตร์ส่วนใหญ่จะใช้วงออร์เคสตรา หรือวงดนตรีที่บรรเลงโดยใช้เครื่องดนตรีจำนวนมากเป็นหลัก
โดยเฉพาะในยุคแรก ๆ นั้นการนำเสียงจากเครื่องดนตรีอิเล็กทรอนิกส์ เข้ามาร่วมด้วย ก็ยังไม่เป็นที่ยอมรับกันสักเท่าไรนัก
แต่ซิมเมอร์ กลับไม่กลัวว่าจะถูกมองว่าแปลก 
เพราะเขามองว่า สิ่งสำคัญที่สุดของการทำงาน คือการหาเสียงที่เหมาะสมที่สุดสำหรับภาพยนตร์แต่ละฉาก
ซึ่งใครจะรู้ว่า ด้วย “ความแตกต่าง” นี่แหละ ที่ทำให้เขากลายมาเป็นหนึ่งในนักแต่งเพลงที่ดีที่สุดในโลก  
และมีทรัพย์สินมูลค่ากว่า 6,000 ล้านบาท
ที่สำคัญ ผลงานของซิมเมอร์ ก็ยังไม่ได้หยุดแค่เพียง เพลงประกอบภาพยนตร์ 
แต่เสียงเพลงของเขา ยังได้ไปประกอบอยู่ในฉากเกมชื่อดัง 
เช่น RoV จากค่าย Tencent หรือ FIFA 19 จากค่าย EA
และล่าสุดยังได้ร่วมงานกับทาง BMW เพื่อทำเสียงเครื่องยนต์ให้รถยนต์ไฟฟ้าอีกด้วย
เรื่องนี้บอกเราว่าหลายครั้งการคิดนอกกรอบ อาจจะทำให้เราดูบ้าหรือแตกต่างจากคนอื่น                                     
หลายครั้งเรามักจะกลัวการถูกมองว่าต่างจากคนอื่น กลัวที่จะล้มเหลวจากความคิดที่แตกต่าง
แต่ถ้าเรามองย้อนกลับไปในอดีต สิ่งประดิษฐ์ต่าง ๆ ไม่ว่าจะเป็น
เครื่องบิน, โทรศัพท์, หลอดไฟ หรือแม้แต่สมาร์ตโฟน ที่เราใช้กันอยู่ทุกวันนี้                                                                 
ก็ล้วนเกิดจากความคิดที่ไม่ยึดติดกับความสำเร็จเดิม ๆ
และหากปราศจากความคิดที่แตกต่างเหล่านี้ 
ในวันนี้ เราก็อาจจะไม่ได้เห็นสิ่งเหล่านี้เกิดขึ้นบนโลก ก็เป็นได้..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-
-